****

**ΕΠΕΚΤΑΣΗ ΣΥΝΕΡΓΑΣΙΑΣ ΣΥΛΛΟΓΟΥ ΓΕΝΙΚΗΣ**

 **– ΣΥΛΛΟΓΟΥ ALPHA BANK**

**ΑΙΤΗΣΕΙΣ ΣΥΜΜΕΤΟΧΗΣ ΓΙΑ ΕΚΔΟΣΗ ΚΑΡΤΩΝ ΜΕΛΟΥΣ ΠΟΛΥΙΑΤΡΕΙΟΥ 2019-2020**

**ΣΥΜΜΕΤΟΧΗ ΣΤΟ ΝΕΟ ΥΠΕΡΣΥΓΧΡΟΝΟ ΓΥΜΝΑΣΤΗΡΙΟ «Sab Fitness Club»**

ΑΘΗΝΑ 21.3.2019

Συναδέλφισσες, συνάδελφοι

Στα πλαίσια της συνεργασίας με τον Σύλλογο της Alpha Bank  σας ενημερώνουμε ότι όποιος συνάδελφος επιθυμεί την **έκδοση κάρτας μέλους για τη** **συμμετοχή του** στις υπηρεσίες του Πολυϊατρείου θα πρέπει, να συμπληρώσει την συνημμένη αίτηση με τα στοιχεία του και να καταθέσει την συνδρομή που αφορά στο ποσό των 20€ στον λογαριασμό Ταμιευτηρίου του ΣΥΓΤΕ: Νο 6901128783-350 το αργότερο έως **και την Δευτέρα** **1η Απριλίου** 2019.

Στην συνέχεια θα πρέπει να  αποστείλει το καταθετήριο και την αίτηση με ηλεκτρονικό μήνυμα : info@sygte.gr  στον Σύλλογο ώστε να προχωρήσει η διαδικασία.

Σημειώνουμε ότι  **όσοι συνάδελφοι  είναι ήδη μέλη** και έχουν κάρτες δεν χρειάζεται να κάνουν αίτηση, παρά μόνο να ακολουθήσουν την πιο πάνω διαδικασία κατάθεσης και αποστολής αποδεικτικού στον Σύλλογο. **Μόνο για τα νέα μέλη απαιτείται η συμπλήρωση της αίτησης.**

Σας ενημερώνουμε επίσης ότι παρέχεται η δυνατότητα και στα μέλη των οικογενειών (σύζυγοι, τέκνα, γονείς) των συναδέλφων να αποκτήσουν την κάρτα του Πολυϊατρείου με το ίδιο κόστος ανά άτομο και την ίδια διαδικασία, όπως πιο πάνω αναφέρουμε. Επίσης μπορούν να εγγραφούν και τα αδέλφια των συναδέλφων με την καταβολή 20€ ανά μέλος  (αφορά και τα προστατευόμενα μέλη των συναδέλφων) **συμπληρώνοντας την αίτηση πρόσθετου μέλους που επισυνάπτουμε.**

**Στον παρακάτω σύνδεσμο μπορείτε να διαβάσετε όλες τις παροχές του πολυϊατρείου:**

<http://www.sab.gr/sitemap/%CF%80%CE%BF%CE%BB%CF%85%CE%B9%CE%B1%CF%84%CF%81%CE%B5%CE%AF%CE%BF.html>

**ΓΥΜΝΑΣΤΗΡΙΟ «Sab Fitness Club»**

Επεκτείνουμε την συνεργασία μας με τον Σύλλογο Εργαζομένων της Alpha Bank καθώς μας δίνεται η δυνατότητα,  μετά την ευγενική προσφορά του Προέδρου Τάσου Γκιάτη,  να χρησιμοποιήσουμε το νέο υπερσύγχρονο γυμναστήριο του Συλλόγου Προσωπικού της Alpha Bank στο κέντρο της Αθήνας εντελώς δωρεάν,  προσφέροντας τις καλύτερες υπηρεσίες άθλησης σε όλα τα μέλη του συλλόγου μας.

|  |
| --- |
| Το γυμναστήριο, Sab Fitness Club, είναι στελεχωμένο από έμπειρους και καταρτισμένους γυμναστές με εξειδικευμένες γνώσεις, οι οποίοι είναι έτοιμοι να σας καθοδηγήσουν για να βρείτε την ιδανική μορφή άσκησης που ταιριάζει σε σας και τους στόχους σας. Μια ποικιλία ομαδικών προγραμμάτων σας περιμένουν να τα δοκιμάσετε και να ανακαλύψετε νέες προκλήσεις και νέες μορφές άσκησηςΠροσφέρονται: ·         800m2 χώροι εκγύμνασης·         2 Αίθουσες ομαδικών προγραμμάτων·         Αίθουσα πινκ πονκ·         Εξειδικευμένη ομάδα γυμναστώνΟι ώρες λειτουργίας του γυμναστηρίου είναι από την Δευτέρα έως την Παρασκευή 2:00 μ.μ - 9:00 μ.μ.Για την εγγραφή σας θα πρέπει να αποστείλετε συμπληρωμένη την “αίτηση ενδιαφέροντος για εγγραφή στο sab fitness club” στην ηλεκτρονική διεύθυνση του συλλόγου μας : info@sygte.gr . Επισυνάπτουμε την αίτηση εγγραφής και τον εσωτερικό κανονισμό λειτουργίας του γυμναστηρίου. cid:image001.jpg@01D4D9AB.37F5AEF0 |

Για το Δ.Σ. του ΣΥΓΤΕ

Φ. Πολύζος, Δ. Γεωργούλης, Ε. Τάγαρη, Γ. Ευθυμίου, Β. Δεκούλος, Ε. Χριστοδουλοπούλου, Α. Καρυδάκης